CPW เปิดตัว dotlife โฉมใหม่สาขา “เมกาบางนา”
CPW เปิดตัว dotlife โฉมใหม่สาขา “เมกาบางนา” รวบรวมสินค้า Lifestyle gadget หลากหลายแบรนด์ดัง พร้อมให้อัปเดตทุกเทรนด์เทคโนโลยีใหม่ๆ
CPW เปิดตัว dotlife โฉมใหม่สาขา “เมกาบางนา” รวบรวมสินค้า Lifestyle gadget หลากหลายแบรนด์ดัง พร้อมให้อัปเดตทุกเทรนด์เทคโนโลยีใหม่ๆ
29 ก.ย. 2564

บริษัท คอปเปอร์ไวร์ด จำกัด (มหาชน) CPW เปิดตัวร้าน dotlife เมกาบางนา ซึ่งเป็นร้านที่รวบรวมสินค้า Lifestyle gadget หลากหลายแบรนด์ดัง พร้อมให้อัปเดตทุกเทรนด์เทคโนโลยีใหม่ๆ ช้อปฟินกับร้านโฉมใหม่ไฉไลกว่าเดิม ด้วยพื้นที่ให้บริการใหญ่กว่า สามารถเลือกช้อปสินค้าได้ง่าย มีการนำเสนอสินค้าด้วยการจัดวางดิสเพลย์สินค้าตามจุดต่าง ๆ ภายในร้านมากขึ้น เพื่ออำนวยความสะดวกให้สามารถเดินชม และสัมผัสประสบการณ์การใช้งานจริงของสินค้าด้วยตัวเอง
อีกทั้งทางร้านถูกแบ่งเป็นโซน หมวดสินค้าต่าง ๆ อาทิ Home เพื่อบ้านอัจฉริยะ, ไฟอัจฉริยะแต่งเติมสีสันให้บ้านคุณ, มุมลำโพง Sound Bar เสิร์ฟความบันเทิงแบบจัดเต็มพร้อมเปลี่ยน TV บ้านคุณให้เป็นโรงภาพยนตร์, มุม Smart Watch สำหรับสายสุขภาพ, Connected Toys ของเล่นไฮเทค, โซน PlayStation สำหรับชาวเกมเมอร์
ขณะเดียวกันมีโซนสินค้า Apple จัดเต็มทั้งสินค้า และเดโมที่สามารถทดลองใช้งานก่อนซื้อได้ พร้อมอุปกรณ์เสริม Apple มากมาย รวมไปจนถึงอุปกรณ์เสริมแบรนด์ดังอื่น ๆ อีกมากมายให้เลือกช้อป เปิดให้บริการทุกวันเวลา 10.00 น. – 20.00 น. หรือติดตามข่าวสารผ่าน  Facebook https://www.facebook.com/byDotlife/posts/6913501118663896